A gyõri kick-box edzõt álmában érte a halál
Ötvenhárom éves korában elhunyt Csányi János, a gyõri Unicentral Bull's Kick-box SE vezetõedzõje, alapítója, gyakorlatilag mindenese.
A hír a legváratlanabbul ért mindenkit, aki ismerte és szerette a sportembert. Márpedig egybehangzó az az állítás, hogy aki ismerte, az szerette is a Mestert vagy a Papát, ahogyan a legtöbben szólították Jánost. A sors ráadásul kegyetlen játékot ûzött, Csányi Jánost ott érte a halál, ami az életet jelentette számára: Milánóban a világbajnokság elõtti éjjelen. A verseny napján már nem ébredt fel álmából.
A klub több tagjával, sportolójával beszélgetve kirajzolódott, milyen ember is volt Csányi János. Gyakorlatilag mindenki egységesen úgy fogalmazott: „A családja mellett a klub, a versenyzõk, a tanítványok jelentettek neki mindent, nem volt olyan dolog, legyen az egy ring összeszerelése vagy egy nagy versenyre való felkészítés, amiben neki ne lett volna benne a keze. Személyiségének varázsára jellemzõ, hogy a halálhírére az edzõteremnél spontán vagy hetvenen jelentünk meg mécsesekkel, virágokkal, hogy lerójuk tiszteletünket Jani emléke elõtt."

Ha „csak" a száraz tényeket nézzük, már akkor nem lehet röviden összeszedni érdemeit. Ő volt a klub alapítója, elnöke és vezetõedzõje. Az egyesület 1999-ben alakult meg. Full contact, low kick, K1- és thai boksz edzõi képesítéssel rendelkezett. Kick-boxban IV. danos mester, s 10. khan muay-thai öve is volt. Több nemzetközi szervezetnél bírói vizsgát tett, számos nemzetközi versenyen közre is mûködött bíróként, valamint fõbíróként egyaránt.
Több évtizedes edzõi munkája során gyakorlatilag minden versenyzõje eredményesen szerepelt a különbözõ nemzeti és nemzetközi versenyeken. Tanítványaival rengeteg magyar bajnoki címet szerzett, Európa több országában gyõztek vagy értek el értékes helyezéseket a versenyzõi, így többek között Horvátországban, Ausztriában, Csehországban és Szlovákiában is. Számos Világkupa-helyezésük, több amatõr és félprofi európai és világbajnoki elsõ, második és harmadik helyezéssel büszkélkedhetnek a tanítványai, s a profik között is megszámlálhatatlan gyõztes mérkõzés áll a gyõri sportolók neve mellett.

„Akit Jani felkészített, mindig tisztességgel helytállt, minden versenyen eredményesen szerepeltek fiataljai. Az elmúlt években több száz fiatallal ismertette és szerettette meg a küzdõsportot, mutatott utat nekik. Aktívan közremûködött további küzdõsportklubok megalapításában, segítette szervezési és szakmai munkájukat is. Tartott edzéseket több városban, így Sopronban, Komáromban vagy éppen a határon túl, Nagymegyeren. A várostól munkássága elismeréseként megkapta a Szigethy Attila ezüst emlékérmet" – sorolták a dicsõséget a kollégák.

Újabb eredményekkel azonban már nem bõvülhet a lista, bár azért a következõ idõszak sikereihez még õ is hozzájárult. Mert folytatás lesz, ezt határozottan mondta az elnökhelyettes.
„Családjával és a többi kollégával abban maradtunk, hogy fenn kell tartani a klubot, Jani is biztosan ezt szeretné. Jelenleg mintegy száz sportolónk van, ebbõl tizenöt-húsz megy rendszeresen versenyekre. Az edzéseket azóta is megtartjuk, nyilván a versenyzéssel még várunk, mert bár ez kemény küzdõsport, de a tiszta fejnek is nagy szerepe van. Ebben a lelkiállapotban pedig nem lehet odaállni az ellenfél elé. Az is biztos, hogy a jövõben az egyik állandó versenyünk a Csányi János-emléktorna nevet viseli majd" – mondták a klub vezetõi, hozzátéve, hogy János fia, Péter vezeti tovább az egyesületet. S ami még mindenképpen említést érdemel, a támogatók azonnal jelezték, a jövõben is a klub mellett állnak, mert ennyivel tartoznak Csányi János emlékének.
A sportember halálának pontos okáról egyelõre nincs információ, azt tudjuk, hogy a boncolást Olaszországban elvégezték, de eddig még a család sem kapott errõl hivatalos értesítést. Várhatóan a jövõ hét elején szállítják haza Csányi János holttestét, s akkor kiderül, mi vezetett a tragikus halálhoz.
Gyõr sport kickbox